Shudufhadzo Musida (gebore 18 Julie 1996) is 'n Suid-Afrikaanse model en skoonheidskoningin wat as Mej Suid-Afrika 2020 gekroon is. Sy is die eerste titelhouer uit die Limpopoprovinsie en wie se eerste taal Tshivenda (Venda) is, en sal Suid-Afrika by die Mej Wêreld 2021 verteenwoordig. Musida is die eerste kaalkopvrou wat Mej Suid-Afrika gewen het. Musida is 'n toegewyde advokaat en woordvoerder vir geestesgesondheidsbewustheid en die bemagtiging van vroue en kinders. Shudufhadzo Musida is op 18 Julie 1996 gebore en kom van die dorpie Ha-Masia, Vhembe-distrik van die Limpopoprovinsie Sy het aan die Universiteit van Pretoria studeer waar sy 'n Baccalaureusgraad in Sosiale Wetenskappe in Filosofie, Politiek en Ekonomie verwerf het. Voordat sy Mej Suid-Afrika geword het, was sy besig om 'n Honneursgraad in Internasionale Betrekkinge aan die Universiteit van die Witwatersrand te voltooi. Sy is een van twee susters; haar ma Thandi is 'n eiendomsagent. Sy is trots op haar Venda-erfenis en geniet tradisionele Venda-kookkuns. "Shudufhadzo Musida crowned Miss SA 2020 | eNCA". www.enca.com (in Engels). Besoek op 2020-10-24.